**II 1 – Italijanščina, 7. RAZRED**

**9. TEDEN (18. 5. – 22. 5. 2020)**

Pozdravljeni,

upam, da ste dobro.

Pred nami je deveti teden učenja na daljavo, v katerem nadaljujemo s tretjo enoto v učbeniku. Sledijo navodila za samostojno delo.

V primeru dodatnih vprašanj me lahko kontaktirate preko elektronske pošte: nina.martelanc@os-franaerjavca.si .

Ostanite zdravi.

Lep pozdrav,

Nina Martelanc

1. DEL: NOVA SNOV

ZAPIS V ZVEZEK:

**C'È / CI SONO**

Ko želimo v italijanščini povedati, da se nekaj nahaja v določenem prostoru/na določenem mestu, lahko uporabimo glagol *esserci* (=nahajati se/biti nekje). Najpogosteje ga uporabljamo v 3. osebi ednine ali množine, vedno pa moramo imeti v povedi tudi prislov kraja (kje?), ki najpogosteje stoji na začetku povedi.

**In classe c'è un'insegnante, ci sono anche tanti alunni.**

(=V učilnici se nahaja učiteljica, tam je tudi veliko učencev.)

**Sul banco ci sono due quaderni e tre libri.**

(=Na klopi sta dva zvezka in so tri knjige.)

**Nell'astuccio c'è un righello.**

(=V peresnici je eno ravnilo.)

Oblike glagola *esserci* so enake oblikam glagola *essere*, dodamo samo členico *ci*, ki jo napišemo pred obliko glagola:

ESSERE ESSERCI

io sono io ci sono

tu sei tu ci sei

lui/lei è lui/lei c'è

noi siamo noi ci siamo

voi siete voi ci siete

loro sono loro ci sono

-----------------------------------KONEC ZAPISA V ZVEZEK------------------------------------

**Učbenik**

Stran 39, vaja 4: dopolni tabelo s podatki o učilnici (c'è = je, ci sono = so; non c'è = ni, non ci sono = niso).

Stran 40, vaja 2: Do zdaj smo se naučili števila do 100. Pri vaji 2 si oglej števila večja od 100. Opaziš lahko, da se števila pišejo skupaj, od milijona naprej pa narazen. Poslušaj posnetek in dopolni manjkajoče zapise.

Pozor!

Število sto nima množine:

100 – cento 200 – duecento 300 – trecento

Število 1000 ima v ednini dva L: MILLE; v množini pa enega, spremeni se tudi zadnja črka: 2000 – DUEMILA 3000 – TREMILA

**Delovni zvezek**

Stran 22, vaja 2: oglej si števila in dopiši število, ki nadaljuje zaporedje (glej primer).